ตอนนี้เป็นกังวลมากค่ะ เมื่อวานเป็นวันที่ประจำเดือนมาวันสุดท้าย แล้วไม่ได้ใส่ถุงยาง แล้วแฟนเราเสร็จไม่รู้ตัวเขาเลยเอาออกไม่ทัน แบบนี้มีโอกาสตั้งท้องไหมคะ (คือก่อนหน้านี้เดือนนี้หนูกินยาคุมฉุกเฉินมา2รอบแล้วหนูไม่อยากทานอีก) แล้ววันที่ไข่ตก คือวันที่มีตกขาวหรือเปล่าคะ
สวัสดีค่ะ การมีเพศสัมพันธ์โดยไม่ได้ป้องกันด้วยถุงยางอนามัย แล้วมีการหลั่งเกิดขึ้น เอาออกมาไม่ทันดังกล่าวมานั้น มีโอกาสตั้งครรภ์ได้สูงค่ะ ไม่แนะนำการนับวันตกไข่เพื่อคุมกำเนิด เพราะโอกาสผิดพลาดมีได้สูง จากวันตกไข่ที่คลาดเคลื่อน หรือการนับผิดพลาดเองแต่โดยปกติแล้วไข่จะตกประมาณวันที่ 14 นับจากวันแรกของการมีรอบเดือน และในช่วง 7 วันแรกหลังมีประจำเดือนวันแรกจะมีโอกาสตกไข่ได้น้อย แต่หากรอบเดือนมาไม่สม่ำเสมอ จะบอกแน่นอนไม่ได้เลย การมีตกขาวไม่สัมพันธ์ใดๆกับการมีไข่ตกดังนั้นมีโอกาสตั้งครรภ์ค่ะ จึงอาจจะมีข้อบ่งชี้การใช้ยาคุมฉุกเฉินอีก หากเป็นเพศสัมพันธ์มาภายใน 72 ชั่วโมง ครั้งต่อไป ควรจะใส่ถุงยางอนามัยขณะมีเพศสัมพันธ์เอาไว้ตลอด หรือกินยาคุมแบบแผงรายเดือน ฉีดยาคุม หรือฝังยาคุมเพื่อป้องกันไว้ก่อนล่วงหน้าจะดีกว่า